ഹാര്വാര്ഡ് യൂണിവേഴ്സിറ്റിയിലെ പ്രൊഫസര് അവി ലോബ് പറയുന്നത് പറക്കും തളികകള് അന്യഗ്രഹ ജീവികളുടെ ഡ്രോണുകള് ആണെന്നും അന്യഗ്ര ഹജീവികള് നമ്മെക്കാള് സാങ്കേതികവിദ്യയില് അനേകകാതം മുന്നിലാണെന്നും ഭൂമിയെ ഒരു നിമിഷം കൊണ്ട് ഛിന്നഭിന്നമാക്കാന് അവര്ക്കു കഴിയുമെന്നുമാണ്. സൂക്ഷിക്കുക. നമ്മള് നിരീക്ഷണത്തിലാണ് ! യുഎഫ്ഒ UFO അഥവാ Unidentified Flying Object എന്ന നമ്മള് മലയാളത്തില് പറയുന്ന പറക്കുംതളികകള് നമ്മെ നിരീക്ഷിക്കുന്നതിനായി അന്യഗ്രഹജീവികള് Aliens ആയച്ചിരിക്കുന്ന ഡ്രോണുകളാണെന്ന് ശാസ്ത്രലോകം അനുമാനിക്കുന്നു. അമേരിക്ക പെന്റഗണ് പുറത്തുവിട്ട യുഎഫ്ഒയുമായി ബന്ധപ്പെട്ട ഏറ്റവും പുതിയ റിപ്പോര്ട്ട് പ്രകാരം ലോകത്തിന്റെ വിവിധഭാഗങ്ങളില് പറക്കുംതളികകള് കണ്ടതായി പറയപ്പെടുന്നുണ്ടെങ്കിലും അവ എവിടെനിന്നുവരുന്നെന്നോ, കൃത്യമായും എന്താണെന്നോ ഇനിയും വ്യക്തതയില്ല എന്നാണ്. അതുകൊണ്ടുതന്നെ അന്യഗ്രഹജീവികള് എന്ന സങ്കല്പ്പവും തെളിയിക്കപ്പെടേണ്ടതാണ്. എന്നാല് യുഎഫ്ഒ അസത്യമെന്നോ അന്യഗ്രഹജീവികള് ഇല്ലെന്നോ റിപ്പോര്ട്ട് പറയുന്നുമില്ല. അമേരിക്കയിലെ പെന്റഗണ് പുറത്തുവിട്ട റിപ്പോര്ട്ടിനുശേഷം ഹാര്വാര്ഡ് യൂണിവേഴ്സിറ്റിയിലെ പ്രൊഫസര് അവി ലോബ് Avi Loeb പറയുന്നത് പറക്കും തളികകള് അന്യഗ്രഹ ജീവികളുടെ ഡ്രോണുകള് ആണെന്നും അന്യഗ്ര ഹജീവികള് Aliens നമ്മെക്കാള് സാങ്കേതികവിദ്യയില് അനേകകാതം മുന്നിലാണെന്നും ഭൂമിയെ ഒരു നിമിഷം കൊണ്ട് ഛിന്നഭിന്നമാക്കാന് അവര്ക്കു കഴിയുമെന്നുമാണ്. പ്രൊഫസര് അവി ലോബ് ഭൂമിയില് ജീവന് അങ്കുരിക്കുന്നതിനും എത്രയോ കോടി വര്ഷങ്ങള്ക്ക് മുന്പേ പ്രപഞ്ചത്തിലെ വിദൂരഗ്രഹ ങ്ങളില് എവിടൊക്കെയോ ജീവന് നിലനില്ക്കുന്നുണ്ടായിരുന്നു എന്നാണ് തന്്റെ പരീക്ഷണങ്ങളിലൂടെ പ്രൊഫസ്സര് അവി ലോബ് അവകാശപ്പെടുന്നത്. ദി സണ് പുറത്തുവിട്ട പ്രൊഫസ്സര് അവി ലോബിന്റെ അഭിമുഖത്തില് നമ്മെക്കാള് എത്രയോ പതിന്മടങ്ങ് വികാസം പൂണ്ട സാങ്കേതിവിദ്യയിലൂടെ ഏലിയന്സ് നമ്മെ അനുദിനം രഹസ്യമായി നിരീക്ഷിക്കുന്നുണ്ട് എന്നും അവരുടെ ആര്ട്ടിഫിഷ്യല് ഇന്റലിജന്സ് വഴി നിര്മ്മിക്കപ്പെട്ട യുഎഫ്ഒകള് ശബ്ദമില്ലാത്തവയും നിമിഷങ്ങള്കൊണ്ട് ലക്ഷക്കണക്കിന് മൈലുകള് താണ്ടാന് കഴിവുള്ളവയുമാണ് എന്നും അദ്ദേഹം വെളിപ്പെടുത്തുന്നു. സൂര്യന് മുന്പുതന്നെ അനേകായിരം നക്ഷത്രങ്ങള് ഈ പ്രപഞ്ചത്തില് ഉണ്ടായിരുന്നതുപോലെതന്നെ ഭൂമിയില് ജീവനുണ്ടാകുന്നതിനുമുമ്ബുതന്നെ പ്രപഞ്ചത്തിലെ വിദൂരതകളില് ജീവനും ഉണ്ടായിരുന്നു എന്നാണ് അദ്ദേഹം സമര്ത്ഥിക്കുന്നത്. യുഎഫ്ഒകളുടെ ഉത്പത്തിയെപ്പറ്റിയുള്ള നിരന്തരഗവേഷണങ്ങളിലാണ് ഇപ്പോഴും പ്രൊഫസ്സര് അവി ലോബ്. അന്യഗ്രഹജീവികളുടെ സാങ്കേതികവിദ്യ വളരെയേറെ ഔന്നത്യത്തിലുള്ളതും നമുക്ക് സങ്കല്പിക്കാവുന്ന തിലും അപ്പുറമുള്ളതാണ്. ഭൂമിയെ നിമിഷനേരംകൊണ്ട് തച്ചുടയ്ക്കാന് അവര്ക്കു കഴിയുമെന്നതാണ് നമ്മെ ഭീതിപ്പെടുത്തുന്ന വസ്തുതയും. ഇവിടെ ഓര്ക്കേണ്ട പ്രസക്തമായ ഒരു വസ്തുത, സൂര്യനും 9 ഗ്രഹങ്ങളും ഇപ്പോള് എട്ട് അവയുടെ ഉപഗ്രഹങ്ങളും ഛിന്നഗ്രഹങ്ങളും ഉള്ക്കകളും വാല്നക്ഷത്രങ്ങളും കുള്ളന് ഗ്രഹങ്ങളും ഒക്കെ ഉള്ക്കൊള്ളുന്ന നമ്മുടെ സൗരയൂഥം പോലെ കോടിക്കണക്കിന് ഒരുപക്ഷേ എണ്ണിയാലൊടുങ്ങാത്ത സൂര്യന്മാരും ഗ്രഹങ്ങളും ഉപഗ്രഹങ്ങളും ഈ പ്രപഞ്ചത്തിലുണ്ട്. പ്രപഞ്ചത്തിന്റെ വ്യാസം ഏകദേശം 9400 കോടി പ്രകാശവര്ഷ മുണ്ടെന്നാണ് ശാസ്ത്രലോകം അനുമാനിക്കുന്നത്. ഇത് ശരിയാണെന്നും പറയാനാകില്ല. നമുക്ക് പരിമിതികളുണ്ട്. അന്യഗ്രഹജീവികളെയും യുഎഫ്ഒയെയും നാം തിരയുന്നതും അറിയാന് ശ്രമിക്കുന്നതും അനന്തമായ ഈ പ്രപഞ്ചത്തിന്റെ ഒരു ചെറുമൂലയിലിരുന്നാണ് എന്നും ഓര്ക്കണം.